Hér leyfir Sæunn Kjartansdóttir , sálgreinir og dóttir Ástu , minningunum að streyma fram í leit að skilningi á mömmu sinni ; kryfur ástæður þess að svo glæsileg og hæfileikarík manneskja glímdi alla tíð við vanmetakennd og höfnunartilfinningu . Hún er ein af stofnendum Miðstöðvar foreldra og barna , þar sem foreldrum ungra barna er veitt aðstoð við að mynda örugg tengsl við börn sín og þeir styrktir í foreldrahlutverkinu á viðkvæmustu mótunarárum barnanna . Sæunn hefur áður sent frá sér bækurnar Hvað gengur fólki til ? Leit sálgreiningar að skilningi ( 1999 ) , Árin sem enginn man : Áhrif frumbernskunnar á börn og fullorðna ( 2009 ) og Fyrstu 1000 dagarnir : Barn verður til ( 2015 ) .